**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**Nr. \_\_\_\_\_\_\_\_\_\_\_\_\_\_\_\_\_\_\_\_**

**PROIECT DE HOTĂRÂRE**

**privind acordarea unui mandat special ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR**

**DIN JUDEȚUL SATU MARE**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_ a președintelui Consiliului Județean Satu Mare anexat prezentului proiect de hotărâre,

ținând seama de:

- Nota de fundamentare nr.55/26.11.2024 a societății MANAGEMENTUL DEȘEURILOR SATU MARE S.R.L. înregistrată la Consiliul Județean Satu Mare cu nr. 26166/26.11.2024;

- Certificatul de înregistrare mențiuni din 22.11.2024 și Încheierea nr.357564/20.11.2024 emise de Ministerul Justiției -Oficiul Național al Registrului Comerțului, Oficiul Registrului Comerțului de pe lângă Tribunalul Satu Mare, prin care s-a admis cererea de intrare în Managementul Deșeurilor Satu Mare SRL în calitate de asociați a comunelor: Botiz, Dorolț și Homoroade, alături de Județul Satu Mare, cu modificarea corespunzătoare a Actului constitutiv al societății publice, putând îndeplini astfel calitatea de operator regional de salubrizare;

- Sentința civilă nr.2865/11.10.2024 a Judecătoriei Satu Mare, dosar nr.13909/296/2024, definitivă, prin care s-a admis înscrierea ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE în Registrul asociațiilor și fundațiilor, din care fac parte Județul Satu Mare și toate celelalte 65 de unități administrativ-teritoriale din județ;

- Certificatul de grefă emis de Judecătoria Satu Mare din 17.10.2024, care atestă înființarea ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE și înscrierea a acesteia în registrul special cu numărul R41/23.10.2024;

- Nota de control a Autorității Naționale de Reglementare pentru Serviciile Comunitare de Utilități Publice nr. 987555 din 19.12.2023, înregistrată la Consiliul Județean Satu Mare cu nr.27888/19.12.2023, în vederea gestionării activităților specifice de administrare a Depozitului Ecologic Doba prin s-a dispus măsura înființării unei societăți comerciale - operator regional;

- Hotărârea Consiliului Județean Satu Mare nr.132/2024 privind aprobarea desființării ,,Serviciului Public de Administrare a Sistemului Integrat de Management al Deșeurilor din Județul Satu Mare”, transferului activității și personalului acestui serviciu public către societatea MANAGEMENTUL DEȘEURILOR SATU MARE S.R.L. și luării unor măsuri pentru asigurarea gestionării Depozitului Ecologic Doba, modificată prin HCJ nr. 162/2024 pentru modificarea Hotărârii Consiliului Județean Satu Mare nr. 132/2024 privind aprobarea desființării ,,Serviciului Public de Administrare a Sistemului Integrat de Management al Deșeurilor din Județul Satu Mare”, transferului activității și a personalului acestui serviciu public către societatea MANAGEMENTUL DEȘEURILOR SATU MARE S.R.L și luării unor măsuri pentru asigurarea gestionării Depozitului Ecologic Doba,

luând în considerare:

- prevederile art. 10 alin. (4), art. 23 alin. (1), art. 28 alin. (2) lit. b) și alin. (2^1), precum și cele ale art.29 alin. (1) din Legea nr. 51/2006 a serviciilor comunitare de utilităţi publice, cu modificările şi completările ulterioare;

- prevederile art. 2 alin. (3) lit. d), lit. e), lit. j) și cele ale art. 7 din Legea nr. 101/2006 a serviciului de salubrizare a localităților, republicată, cu modificările și completările ulterioare;

în temeiul prevederilor art. 173 alin. (1) lit. f) precum și cele ale art. 182 alin. (1) respectiv art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.** Se transferă gestiunea următoarelor activități din cadrul serviciului de salubrizare a Județului Satu Mare în responsabilitateaASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE**:**

a) eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalațiile de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase;

b) tratarea aerobă a biodeșeurilor colectate separat în instalații de compostare, inclusiv transportul reziduurilor la depozitele de deșeuri și/sau la instalațiile de valorificare energetică;

c) sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică.

**Art.2.** (1) Se acordă un mandat special ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE să încheie, pe seama şi în numele Județului Satu Mare, contractul de delegare a gestiunii activităților prevăzute la art. 1. cu operatorul regional Managementul Deșeurilor Satu Mare SRL, valabil până la retragerea acestuia prin hotărâre a Consiliului Județean Satu Mare.

(2) Se acordă un mandat special ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE de a concesiona operatorului regional, prin contractul de delegare, Depozitul Ecologic Doba, respectiv bunurile aparţinând domeniului public şi privat al Județului Satu Mare care constituie infrastructura tehnico-edilitară aferentă prestării activităților de salubrizare prevăzute la art. 1.

**Art.3.** (1) În sensul articolelor precedente, JUDEȚUL SATU MARE mandatează ASOCIAȚIA DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE, să exercite, în numele şi pe seama sa, atribuțiile, drepturile şi obligaţiile specifice gestionării serviciului public de salubrizare, prevăzute la art. 8 alin. (3), art. 9 și art. 22 alin. (3) și (4), cu excepția celor prevăzute la art. 8 alin. (3) lit. b)-d), f)-h) și art. 9 alin. (1) lit. d) din Legea nr. 51/2006 a serviciilor comunitare de utilităţi publice.

(2) Se mandatează exercitarea, în numele şi pe seama Județului Satu Mare, de către Asociaţie a atribuţiilor, drepturilor şi obligaţiilor, specifice gestionării serviciului public de salubrizare, prevăzute la art. 8 alin. (3) lit. a), d^1), d^2), i), k), art. 9 alin. (2) lit. g), art. 27, art. 29 alin. (2) și art. 30 alin. (5) din Legea nr. 51/2006 a serviciilor comunitare deutilităţi publice, cu condiţia primirii în prealabil a unui mandat special din partea Consiliului Județean Satu Mare.

**Art.4.** Se acordă un mandat special ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE de a aproba, modifica, respectiv de a ajusta, conform dispozițiilor legale, tarifele aplicate de operatorul regional prin Hotărâre a Adunării Generale pentru activitățile de salubrizare menționate la art.1 , valabil până la retragerea acestuia prin hotărâre a Consiliului Județean Satu Mare.

**Art.5.** La data intrării în vigoare a noului contract de delegare, care se va încheia în baza prezentului mandat special între ASOCIAȚIA DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE și operatorul regional MANAGEMENTUL DEȘEURILOR SATU MARE S.R.L. având ca obiect activitățile prevăzute la art.1, se abrogă dispozițiile art.7 și art.8 din Hotărărea Consiliului Județean Satu Mare nr.132/2024 privind aprobarea desființării ,,Serviciului Public de Administrare a Sistemului Integrat de Management al Deșeurilor din Județul Satu Mare”, transferului activității și personalului acestui serviciu public către societatea MANAGEMENTUL DEȘEURILOR SATU MARE S.R.L. și luării unor măsuri pentru asigurarea gestionării Depozitului Ecologic Doba.

**Art.6.** Cu ducerea la îndeplinire a prezentei hotărâri se încredinţează președintele Consiliului Județean Satu Mare, reprezentantul legal în Adunarea Generală a MANAGEMENTUL DEȘEURILOR SATU MARE S.R.L., ASOCIAȚIA DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE și administratorii executivi ai operatorului regional.

**Art.7.** Prezenta hotărâre se comunică prin grija secretarului general al județului Satu Mare, cu președintele Consiliului Județean Satu Mare, administratorii executivi ai societății MANAGEMENTUL DEȘEURILOR SATU MARE S.R.L., ASOCIAȚIA DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE, precum și cu Direcția dezvoltare regională și Direcţia tehnică din cadrul aparatului de specialitate al Consiliului Judeţean Satu Mare.

**Satu Mare, \_\_\_\_\_\_\_\_\_\_\_\_\_\_ 2024**

**INIŢIATOR, AVIZEAZĂ:**

**PREŞEDINTE SECRETAR GENERAL AL JUDEŢULUI**

**Pataki Csaba Crasnai Mihaela Elena Ana**

Red./Tehn. R.A.L. /5 ex.